Om morgenen den [[10. december]] [[1941]] var HMS ''Repulse'' og HMS ''Prince of Wales'' allerede igen på tilbagetog mod [[Singapore]], efter at det ikke var lykkedes eskadren at opspore de japanske troppekonvojer. Kl. 11 lokal tid opdagede man på HMS ''Prince of Wales'' japanske fly i et antal, som tydede på et forestående angreb. Derefter blev de to skibe angrebet af 86 fly, som var startet fra området ved [[Ho Chi Minh-byen|Saigon]] i [[Indokina]]. Det drejede sig om landbaserede [[Bombefly|bombe-]] og [[torpedofly]] fra den 21. og 22. marine[[eskadrille]] af typen [[Mitsubishi G3M|Mitsubishi G3M Chukou ''(Nell)'']] og [[Mitsubishi G4M|Mitsubishi G4M Hamaki ''(Betty)'']]. Angrebet fandt sted i farvandet ud for [[Malaysia]] nær [[Kuantan]] ved [[Tioman]] (i provinsen [[Pahang]]) og bestod af i alt syv bølger med bomber og torpedoer. Efter svære træffere sank først HMS ''Repulse'' og 45 minutter senere HMS ''Prince of Wales'' og i alt 840 besætningsmedlemmer omkom, herunder lederen admiral Tom Phillips.
Historie